Up-528/05
Natisni
Opravilna št.:
Up-528/05
Datum odločitve:
23. 9. 2005
ECLI:
ECLI:SI:USRS:2005:Up.528.05
Akt:
Ustavna pritožba A. A. zoper sodbo Vrhovnega sodišča št. I Up 881/2002 z dne 18. 3. 2004 v zvezi s sodbo Upravnega sodišča št. U 1326/2001 z dne 3. 4. 2002, z odločbo Ministrstva za notranje zadeve št. 0301-11/3a-XVII-329.958 z dne 21. 6. 2001 in z odločbo Upravne enote Murska Sobota št. 201-241/93-7 z dne 10. 6. 1999
Izrek:
Ustavna pritožba A. A. zoper sodbo Vrhovnega sodišča št. I Up 881/2002 z dne 18. 3. 2004 v zvezi s sodbo Upravnega sodišča št. U 1326/2001 z dne 3. 4. 2002, z odločbo Ministrstva za notranje zadeve št. 0301-11/3a-XVII-329.958 z dne 21. 6. 2001 in z odločbo Upravne enote Murska Sobota št. 201-241/93-7 z dne 10. 6. 1999 se zavrže.
Evidenčni stavek:
Ker je pritožnica prekoračila zakonsko predviden rok za vložitev ustavne pritožbe (60 dni od dneva prejema izpodbijanega akta) je Ustavno sodišče njeno pritožbo zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 6. 2005
Vrsta odločitve:
sklep
Vrsta rešitve:
zavrženje
Dokument:
US25000
Up-528/05 - 8
23. 9. 2005
SKLEP
Ustavno sodišče je v postopku za preizkus ustavne pritožbe A. A., Ž. Ž., na seji senata dne 1. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. I Up 881/2002 z dne 18. 3. 2004 v zvezi s sodbo Upravnega sodišča št. U 1326/2001 z dne 3. 4. 2002, z odločbo Ministrstva za notranje zadeve št. 0301-11/3a-XVII-329.958 z dne 21. 6. 2001 in z odločbo Upravne enote Murska Sobota št. 201-241/93-7 z dne 10. 6. 1999 se zavrže.
Obrazložitev
1. Upravni organ prve stopnje je z odločbo ugotovil, da se pravna prednika pritožnice nista štela za državljana LR Slovenije in FLRJ od 28. 8. 1945 do svoje smrti. Ministrstvo za notranje zadeve je pritožbo zoper tako odločitev zavrnilo. Zavrnjena je bila tožba v upravnem sporu in pritožba na Vrhovno sodišče.
2. Pritožnica z ustavno pritožbo izpodbija obe sodbi in odločbi upravnih organov. Navaja, da odločitve obeh sodišč in upravnih organov kršijo človekove pravice in temeljne svoboščine, ker zaradi negativne odločitve o državljanstvu njenih pravnih prednikov ne more uspeti z zahtevkom za vračilo po vojni odvzetega premoženja njenim prednikom.
3. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba lahko vloži v 60 dneh od dneva vročitve posamičnega akta, zoper katerega je mogoča ustavna pritožba. Kot izhaja iz fotokopije vročilnice, ki jo je Ustavno sodišče pridobilo od Upravnega sodišča, je pritožničina pooblaščenka izpodbijano sodbo Vrhovnega sodišča prejela dne 3. 4. 2004, ustavna pritožba pa je bila vložena dne 1. 6. 2005, to je po poteku 60 dnevnega roka. Zato je Ustavno sodišče njeno ustavno pritožbo zavrglo kot prepozno.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan